Document ID: 32003R1917

Κανονισμός (ΕΚ) αριθ. 1917/2003 της Επιτροπής
της 30ής Οκτωβρίου 2003
για τροποποίηση του κανονισμού (ΕΚ) αριθ. 1834/2003 για έκδοση πιστοποιητικών εισαγωγής για τα προϊόντα του τομέα του βοείου κρέατος καταγωγής Μποτσουάνας, Κένυας, Μαδαγασκάρης, Σουαζιλάνδης, Ζιμπάμπουε και Ναμίμπιας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2286/2002 του Συμβουλίου, της 10ης Δεκεμβρίου 2002, για το καθεστώς που εφαρμόζεται στα γεωργικά προϊόντα και στα εμπορεύματα που προκύπτουν από τη μεταποίηση γεωργικών προϊόντων, καταγωγής κρατών Αφρικής, Καραϊβικής και Ειρηνικού (ΑΚΕ) και για την κατάργηση του κανονισμού (ΕΚ) αριθ. 1706/98(1), και ιδίως το άρθρο 5,
τον κανονισμό (ΕΚ) αριθ. 1918/98 της Επιτροπής, της 9ης Σεπτεμβρίου 1998, για τον καθορισμό των λεπτομερειών εφαρμογής στον τομέα του βοείου κρέατος του κανονισμού (ΕΚ) αριθ. 1706/98 του Συμβουλίου σχετικά με το καθεστώς που εφαρμόζεται στα γεωργικά προϊόντα και σε ορισμένα εμπορεύματα που προέρχονται από τη μεταποίηση γεωργικών προϊόντων προέλευσης κρατών Αφρικής, Καραϊβικής και Ειρηνικού και για την κατάργηση του κανονισμού (ΕΚ) αριθ. 589/96(2), και ιδίως το άρθρο 4,
Εκτιμώντας τα ακόλουθα:
Λόγω διοικητικού λάθους που διαπράχθηκε από τον αρμόδιο εθνικό οργανισμό κατά την κοινοποίηση των ποσοτήτων που αναφέρονται στο άρθρο 3 παράγραφος 3 του κανονισμού (ΕΚ) αριθ. 1918/98, κρίνεται σκόπιμο να τροποποιηθεί ο κανονισμός (ΕΚ) αριθ. 1834/2003 της Επιτροπής, της 17ης Οκτωβρίου 2003, για έκδοση πιστοποιητικών εισαγωγής για τα προϊόντα του τομέα του βοείου κρέατος καταγωγής Μποτσουάνας, Κένυας, Μαδαγασκάρης, Σουαζιλάνδης, Ζιμπάμπουε και Ναμίμπιας(3), όσον αφορά τα πιστοποιητικά εισαγωγής που πρέπει να εκδοθούν,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 του κανονισμού (ΕΚ) αριθ. 1834/2003 όσον αφορά το Ηνωμένο Βασίλειο αντικαθίσταται από το ακόλουθο κείμενο:
"Ηνωμένο Βασίλειο:
- 400 τόνοι καταγωγής Μποτσουάνας,
- 590 τόνοι καταγωγής Ναμίμπιας,
- 10 τόνοι καταγωγής Σουαζιλάνδης."
Άρθρο 2
Το Ηνωμένο Βασίλειο εκδίδει κατ' εξαίρεση κατά τις τρεις πρώτες εργάσιμες ημέρες μετά τη δημοσίευση του παρόντος κανονισμού τα πιστοποιητικά εισαγωγής που αφορούν τις ακόλουθες ποσότητες:
- 400 τόνοι καταγωγής Μποτσουάνας,
- 500 τόνοι καταγωγής Ναμίμπιας.
Άρθρο 3
Το άρθρο 2 του κανονισμού (ΕΚ) αριθ. 1834/2003 αντικαθίσταται από το ακόλουθο κείμενο:"Οι αιτήσεις πιστοποιητικών μπορούν να υποβληθούν σύμφωνα με το άρθρο 3 παράγραφος 2 του κανονισμού (ΕΚ) αριθ. 1918/98 κατά τις δέκα πρώτες ημέρες του Νοεμβρίου 2003 για τις ακόλουθες ποσότητες βοείου κρέατος χωρίς κόκαλα:
ΘΕΣΗ ΠΙΝΑΚΑ "
Άρθρο 4
Ο παρών κανονισμός αρχίζει να ισχύει στις 31 Οκτωβρίου 2003.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Οκτωβρίου 2003.

Labels: 3
13
17
18